L-Italja qed tinvestiga l-kawża tal-inċident b'funikular li seħħ il-Ħadd u ħalla erbatax-il persuna mejta. Il-cable car waqgħet għoxrin metru għal isfel qrib ix-xmara Maggiore fit-Tramuntana tal-Italja. Tlettax-il persuna mietu fuq il-post, fosthom tarbija ta' sentejn. Żewġt itfal oħra ta' disa' u ħames snin ittieħdu għall-kura fi sptar f'Turin, u l-kbira mietet ftit tal-ħin wara. Fost il-vittmi kien hemm ħames Iżraeljani. It-Tnejn, it-tekniċi kienu fuq il-post biex jeżaminaw it-tifrik li kien baqa'. Prosekuturi f'Milan qalu li bdew investigazzjoni dwar qtil involontarju u negliġenza, u se jaraw ukoll id-dokumentazzjoni tal-kumpanija fejn jidħol l-operat tekniku u dak ta' manutenzjoni.